Jayde Panayiotou se man glo vas | Maroela Media
Jayde Panayiotou se man glo vas
Die polisie wou nie kommentaar lewer op berigte dat Jayde Panayiotou se man die tweede verdagte is wat in hegtenis geneem is in verband met haar ontvoering en moord nie.
Eyewitness News berig op sy webwerf dat Christopher Panayiotou die 28-jarige verdagte is wat Maandag in die Port Elizabeth-landdroshof sal verskyn. Brig. Marinda Mills, woordvoerder van die polisie, het gesê die verdagte se naam sal eers bekend gemaak word wanneer hy klaar in die hof verskyn het.
Die polisie het Donderdagoggend bekend gemaak dat twee verdagtes in verband met die ontvoering van en moord op Panayiotou in hegtenis geneem is. Thando Siyoli (31) het Donderdagoggend vlugtig in die hof verskyn en die saak teen hom is tot 7 Mei uitgestel. Hy bly in aanhouding. Siyoli is vroeër die week in die Kwazakele-township in Port Elizabeth in hegtenis geneem.
Volgens Mills is die 28-jarige verdagte laat Woensdagaand in Uitenhage in hegtenis geneem. Mills het ook gesê roof is uitgesluit as 'n motief vir die moord. Die Son het Donderdag berig dit was 'n huurmoord.
Panayiotou se liggaam is verlede Woensdag in 'n "afgeleë gebied" naby die Kwanobuhle-township buite Uitenhage gevind, nadat sy vermoedelik verlede Dinsdag buite die Stellen Glen-veiligheidskompleks in Kabega Park ontvoer is. Sy het gestaan en wag vir haar vriendin saam met wie sy werk toe sou ry, maar het verdwyn voordat haar vriendin opgedaag het.
Pta-skietdood: Só is verdagte vasgetrek – foto's
Hof sê ja vir man se genadedood
Ek het geweet van die 1ste berig toe hul sê hy kom KALM voor by haar moord toneel hy is betrokke…..
My opinie… As Christopher NIE deel was van haar moord nie, sou hy al lankal 'n verklaring uitgereik het, of die media in 'n ope brief aangeval het… Hy is egter nog die heeltyd stil… Al het hy 'n hartroerende brief geskryf en voorgelees op haar begrafnis… Dis maar net my eerlike opinie… Ek hoop reg en geregtigheid geskied in die geval! Sterkte aan die familie en vriende!
Die saak behoort in Indonesië verhoor te word.
En iemand het met 'n vorige berig die man verdink. Toe word daar vir haar gesê sy moet 'n lewe kry. Ek het toe getik ek stem saam met haar. Wys jou net. Nie eers met moord sal jy wegkom nie. Dis reg. Mag geregtigheid nou geskied. Ek het hoeka gesê dit is hy wat vir die vriendin vroeer boodskappe gestuur het. Ek glo sy is vroeer al vermoor…
Ai dis net sleg… die persoon wat jy liefhet en vertrou mag dalk jou eendag doodmaak. En ek het gedink hy was net geskok oor alles daarom het hy nooit iets gesê nie en sy mooiste huldeblyk aan haar was so treffend. Ek kan dit ampers nie glo nie… Ek stem – mens moet dalk maar jou lewenspolis aan 'n diereregteorganisasie of kinderhuis bemaak, dalk beskerm dit jou bietjie! Nee jinne, dis vir my baie erg hierdie, ek raak meer en meer elke liewe dag geskok in my medemens. More is ek en manlief al 39 jaar getroud, dankie tog… Lees meer »